tomron87/hebrew-wikipedia-sentences-corpus huggingface dataset:
ב-23 ביוני 2018 הודיע איגוד הכדורסל כי טיוס משוחרר לאלתר ממשחק במדי נבחרת ישראל, עקב כך שדחה את התייצבותו למשחקי ההכנה שלה בשל נסיבות אישיות.
טיוס כבר נענש בחומרה על ידי איגוד הכדורסל, אחרי שסירב להופיע לקמפיין הנבחרת בקיץ 2014.
אלכסנדר גורדון "אלכס" היגינס , הידוע גם בכינוי הוריקן היגינס, היה שחקן סנוקר מקצועני צפון אירי.
זכה לכינוי "הוריקן" בזכות סגנון משחקו המהיר.
לאחר מכן הגיע היגינס לגמר אליפות העולם בשנים 1976 ו-1980, אך הפסיד.
בשנת 1982, זכה היגינס בפעם השנייה באליפות העולם, לאחר שניצח בגמר את ריי רירדון בתוצאה 15–18, ואם לא היה נקנס בהורדת נקודות דירוג עקב עבירות משמעת, היה מדורג בעונת 1982/1983 במקום הראשון בעולם.
היגינס, עם סגנון משחקו, שהיה מלהיב, היה אחראי במידה רבה לעלייה בפופולריות של ענף הסנוקר בסוף שנות השבעים.
הוא היה שחקן מהיר מאוד, ובראיונות הוא אף הסביר שהסיבה לכך הייתה פשוט חוסר סבלנות.
רבים מחשיבים אותו לאחד משחקני הסנוקר הטובים ביותר בכל הזמנים.
עם זאת, נודע גם באופי ומזג בעייתיים.
על פי הערכות, כ-50 תלונות רשמיות הוגשו נגד אלכס היגינס על ידי התאחדות הסנוקר העולמית - יותר מכל שחקן סנוקר אחר בהיסטוריה של המשחק.
במהלך הקריירה, זכה היגינס ב-39 תארים מקצועניים (34 תוארי יחידים ו-5 תארים קבוצתיים), בהם אליפות בריטניה בשנת 1983, טורניר המאסטרס בשנים 1978 ו-1981, והמאסטרס האירי בשנת 1989, בו ניצח בגיל 40 את סטיבן הנדרי הצעיר.
החל משנת 2016, הגביע המוענק לזוכה באליפות צפון אירלנד הפתוחה נקרא על שמו.
אלכס חולה אהבה הוא סרט קולנוע ישראלי שביים בועז דוידזון על פי תסריט של אלי תבור.
הסרט יצא לאקרנים ביולי 1986, והפך עם השנים לסרט פולחן.
הפקת הסרט החלה בקיץ 1985 ביוזמת בועז דוידזון, לאחר שחזר לישראל מהוליווד (שם עבד שש שנים בחברת הסרטים "קנון גרופ" של יורם גלובוס ומנחם גולן).
דוידזון ביקש ליצור סרט נוסטלגי בהשראת ימי ילדותו בתל אביב.
לאחר ניסיונות ליהוק של מספר שבועות, בחר לתפקיד הראשי את שרון הכהן למרות גילה הצעיר וחוסר הניסיון שלה (היא הייתה אז תלמידה למשחק בת עשרים וזה היה סרטה הראשון).
איתן אנשל נבחר לתפקיד מתוך 20 נערים שנבחנו, לאחר שגילה כשרון משחק טבעי ולא מאולץ.
מפיקי הסרט היו יצחק (איז'ו) שני ויוסף דיאמנט, והוא הופק בעלות של 750 אלף דולר.
צילומי הסרט נערכו במהלך אוגוסט-ספטמבר 1985. הקרנת טרום-בכורה בהשתתפות השחקנים נערכה ב-20 ביוני 1986, והסרט יצא לאקרנים שבועיים אחר כך.
הוא זכה להצלחה מסחרית, ולאחר כחודש בבתי הקולנוע כבר צפו בו כ-185 אלף איש.
סיפור התבגרות קומי-נוסטלגי על רקע תקופת הצנע בישראל של שנות ה-50. גיבור הסרט הוא אלכס (איתן אנשל) בן ה-13 שעומד לפני בר-המצווה שלו.
לאלכס אמא פולנייה (חנה רוט) טיפוסית ואבא שסובל בשקט (אברהם מור).
בשל המצב הכלכלי הקשה הם נאלצים לחלוק את דירתם עם דייר משנה בשם פארוק (יוסף שילוח), שמנהל מלחמת חורמה בקרחת שלו באמצעות מרקחות מגוונות.
אלכס מתאהב בבת כיתתו החדשה והיפהפייה מימי (יעל וסרמן), עד אשר לתמונה נכנסת לולה בת הדודה שלו מחו"ל (שרון הכהן-בר), שהגיעה לישראל לחפש את טאדק אהובה, שנלקח על ידי הנאצים בשואה ועקבותיו נעלמו, ואלכס מתאהב בה.
הסרט משחזר את האווירה ששררה בישראל בשנות ה-50, ובפרט בעיר תל אביב, שבה מתרחשת העלילה.
הסרט מציג את הצנע, השוק השחור, שידורי המדור לחיפוש קרובים ברדיו, הלבוש, וצורות בילוי של התקופה, ומלווה במוזיקה של אותה התקופה.
הוא מציג את אורח החיים של תל אביב הקטנה באופן נוסטלגי, ומודגשים בו אתרים נוסטלגיים ובהם קולנוע עדן, תחנת הרכבת הישנה בלוד, וחוף תל אביב של אז.
בשנת 2025 פורסם שתיאטרון חיפה עתיד ליצור גרסה בימתית לסרט בבימויות של משה קפטן.
דמותו של פארוק שאותו גילם יוסף שילוח בסרט "אלכס חולה אהבה" מבוסס על דמותו של הרס"ר שמש מסרטי "אסקימו לימון" שגם אותו גילם יוסף שילוח.
בתוכנית הבידור "הערב עם אלי יצפאן" יוסף שילוח גילם את דמותו של פארוק במערכון מתוך התכנית.
בסדרת הטלוויזיה "צחוק מעבודה" עשו מערכון פארודי על דמותם של שחקני הסרט "אלכס חולה אהבה" מה קרה איתם מאז סיום הסרט ואיפה הם נמצאים היום.
בסדרת הטלוויזיה "היהודים באים" הייתה סצנה פארודית על דמותם של אלכס, לולה, פישנזון, ופארוק על עבודת צילומי הסרט "אלכס חולה אהבה" במערכון השתתפו מוני מושונוב, עידו מוסרי, יעל שרוני, יוסי מרשק ויניב ביטון.
אלכסנדר רוברט "אלכס" הירש הוא אמן סטוריבורד, מדבב, מפיק ותסריטאי ממוצא יהודי.
הוא ידוע בעיקר בשל סדרת האנימציה "גרוויטי פולס" שאותה יצר, הפיק, כתב ודיבב בה כמה דמויות.
אלכס הירש נולד ב-18 ביוני 1985 בפידמונט, קליפורניה, ארצות הברית, לאב יהודי.
ב-2007 סיים את לימודיו במכון קליפורניה לאמנויות.
הירש החל את הקריירה שלו כתסריטאי ואמן סטוריבורד "The Marvelous Misadventures of Flapjack", באותו הזמן הוא התיידד עם ג'יי ג'יי קינטאל (יוצר רגולר שואו) ופנדלטון וורד (יוצר הרפתקאות פין וג'ייק).
ג'ונס בסדרה "הדגים" כתסריטאי, אמן סטוריבורד, יועץ אמנותי ומדבב.
בנוסף, הירש דיבב את הקצין קונקורד בפרק ה-17 בעונה ה-4 של "פיניאס ופרב".
בשנת 2012 יצר הירש את הסדרה גרוויטי פולס עבור ערוץ דיסני.
התוכנית, המתרחשת בעיירה הבדיונית גרוויטי פולס, אורגון, הועלתה לראשונה ביוני 2012 עם צוות קוֹל הכולל את ג'ייסון ריטר, קריסטן שאל והירש עצמו.
במהלך הסדרה, הוא סיפק את הקולות של גרנקל סטן, סוס, אולד מן מקגוקט, ביל צ'יפר ודמויות משניות רבות אחרות.
התוכנית הועברה לערוץ דיסני XD בשנת 2014. היא זכתה בפרס BAFTA לילדים ובפרס אנני בשנת 2015 והייתה מועמדת למספר פרסים נוספים (כולל פרס פיבודי ב-2016).
הירש סיים את גרוויטי פולס לאחר שתי עונות בלבד בפברואר 2016 על מנת להמשיך בפרויקטים אחרים.
ביולי 2016, הירש ערך ציד אוצרות עולמי (המכונה "ציד צופן") עבור אוהדי גרוויטי פולס עם רמזים מוסתרים ברחבי העולם כולל בארצות הברית, יפן ורוסיה.
מטרת המצוד הייתה למצוא פסל של דמותו של ביל צ'יפר מגרוויטי פולס.
לאחר שבועיים, מעריצי התוכנית גילו את הפסל ברידספורט, אורגון.
ה"מצוד" התרחש במקביל ליציאת ספרו של הירש גרוויטי פולס: יומן 3, שיצא לאור ב-26 ביולי 2016 והפך לרב המכר מספר 1 של הניו יורק טיימס והופיע ברשימת רבי המכר של הניו יורק טיימס קרוב לשנה.
בשל המכירות המוצלחות של הספר, מהדורה מיוחדת של הספר יצאה לאור ב-13 ביוני 2017 והוגבלה ל-10,000 עותקים.
הספר גרוויטי פולס: יומן 3 - מהדורה מיוחדת, המכילה כתיבה באור שחור, דפי קלף, מונוקל, תמונות והערות נשלפות ועובדות אחרות שלא נכללו במהדורה הרגילה של הספר.
בפברואר 2018, הירש השתמש בחשבון הטוויטר שלו כדי להכריז על רומן גרפי רשמי של גרוויטי פולס, באמצעות סדרה של חלקי פאזל שהוא ישחרר במהלך היום.
הרכבת כל חלקי הפאזל חשפה את העטיפה של גרוויטיפולס: אגדה אבודה 4, ספר הרפתקאות חדש אשר נכתב על ידי הירש שוחרר ב-24 ביולי 2018 והפך גם הוא לרב מכר של הניו יורק טיימס.
מחוץ לגרוויטי פולס, הירש ביצע עבודת קול עבור מספר פרויקטים כולל פיניאס ופרב, ריק ומורטי, וכקריין הספיישל של צ'לסי פרטי, אחד הגדולים.
הירש היה מעורב בכתיבת התסריט של סרט האנימציה של ספיידרמן (2018).
ב-27 באוגוסט 2018, הירש חתם על עסקה עם חברת הסטרימינג האמריקאית נטפליקס על עסקה רב-שנתית ולאחר מכן החל לפתח סדרה עבורם.
הירש גם מפיק את הסדרה "המושכים בחוטים" לצד היוצר והשואו-ראנר שיון טאקוצ'י.
המחצית הראשונה של העונה הראשונה עלתה לראשונה ב-22 באוקטובר 2021, כאשר המחצית השנייה מתוכננת לצאת לאקרנים בעתיד הקרוב.
ב-2021 דיבב את דירק מהסרט משפחת מיטשל ומלחמתה במכונות שנוצרה על ידי מייק ריאנדה שהיה מעורב בגרוויטי פולס.
הוא שימש כקולם של קינג, שופי (הוטי) וקולות נוספים בסדרת האנימציה "בית הינשוף" של ערוץ דיסני, שנוצרה על ידי דנה טרס.
התוכנית עלתה לראשונה ב-10 בינואר 2020.
ב-15 בדצמבר 2023 הירש הציג בעמוד הטוויטר שלו ספר חדש על הדמות ביל צופן מהסדרה גרוויטי פולס, הספר יצא בארצות הברית ב-23 ביולי 2024.
הספר "ספרו של ביל" הפך לרב מכר של הניו יורק טיימס, והגיע למקום השישי בספרי הפנטיזה הכי נמכרים באמזון תוך שבועיים בלבד.
הירש כלל חוויות אישיות רבות בסדרתו "גרוויטי פולס" למשל, מקום הולדתם של דיפר ומייבל הוא בפידמונט, קליפורניה בה נולד הירש, הפרק תעלול או ממתק עם אחיותיו המחופשות לחתולות, הדמות מייבל מבוססת על אחותו התאומה, אריאל הירש, והוא אף נתן לדמות בסדרה חזיר מחמד כפי שאחותו רצתה בילדותה.
בין השנים 2015 ל-2022 היה במערכת יחסים עם דנה טרס, האנימטורית שעבדה איתו בגרוויטי פולס ויצרה יותר מאוחר את הסדרה בית הינשוף.
ב-2017 היא פרסמה כי היא ביסקסואלית.
באפריל 2022 היא צייצה בטוויטר כי השניים נפרדו.
שנה שם במאי מפיק תסריטאי מדבב תפקיד בדיבוב הערה 2006 מחוץ לחומה מס' קולות סרט קצר2006 חבר דמיוני וולי סרט קצר2018ספיידרמן: ממד העכביש2019 אנגרי בירדס - הסרט 2 סטיב הנשר2021משפחת מיטשל ומלחמתה במכונותדירק
שנה שם מפיק תסריטאי אמן סטוריבורד מדבב תפקיד בדיבוב הערה 2008 - 2009 The Marvelous Misadventures of Flapjack 2010 – 2014 הדגים קלמנטהפמבלקולות נוספים משמש גם כיועץ יצירתי 2012 – 2016 גרוויטי פולס סטן פיינס
סוסמק'גאקט הזקןביל צופןקולות נוספים גם יוצר 2013 פיניאס ופרב הקצין קונקורד הדיבוב בפרק ה-17 בעונה ה-4 2015 ריק ומורטי טובי מת'יוס הדיבוב בפרק ה-7 בעונה ה-2 2016 וונדר מציל את העולם איש זקןסוזי דוקולות נוספים הדיבוב בפרק ה-23 בעונה ה-22019הגרינים בעיר הגדולה2020בית הינשוףקינג
אלכסנדרה ליי וינסטון היא זמרת-יוצרת אינדי ופופ רוק אמריקאית.
אביה דחף אותה ללימודי מוזיקה, וכבר כשהייתה בגיל 5 שלח אותה ללמוד גיטרה, דבר שלבסוף עשתה כשהגיעה לשנתה ה-10. במקביל ללימודי הגיטרה החלה בלימודי אופרה אותם המשיכה כעשור.
בזמן התיכון ניגנה בלהקות וכשהייתה בת 18 החלה בכתיבת שירים.
לדבריה בראיון מ-2013, התחילה בגיל צעיר להצטרף ללהקות ולנגן עם חברים מדטרויט.
בתקופה זו הקליטה רצועות דמו ושיתפה אותם עם יוצרים בדטרויט.
אלו הביעו עניין בעיקר בשיפור קולה במקום בחומרים שהציגה.
בשנת 2010 עברה וינסטון לגור בעיר ניו-יורק שם החלה להופיע כזמרת סולו וכשותפה בלהקות.
את המיני-אלבום הראשון שלה, The Basement Covers, הוציאה וינסטון בהמשך 2010 תוך עבודה משותפת עם צמד המפיקים The Knocks.
המיני-אלבום יצא בחברת תקליטים עצמאית השם Heavy Roc Music.
המיני-אלבום שהוקלט ב-GarageBand זכה לתשומת לב משמעותית במיוחד באנגליה שם הושוותה וינסטון לעיתים קרובות לקייט בוש, ג'ואנה ניוסום ופי ג'יי הארווי.
בסיקור אודות התקליט, ציין הגארדיאן ש"לא הייתה זמרת אמריקאית פורצת דרך במה שנקרא המוזיקה האלטרנטיבית ומחנה הפיצ'פורק, אך לאלכס וינסטון הפוטינציאל הגדול ביותר."
שני סינגלים, "Choice Notes" (2010) ו-"Locomotive" (2011) יצאו לאור, ומאוחר יותר אף הופקו בעבורם וידאו קליפים.
שני השירים הללו נכנסו אחר כך למיני-אלבום שיצא בפברואר 2011 בשם Sister Wife.
בשנה זו, וינסטון חתמה עם חברת התקליטים איילנד רקורדס וכתוצאה מכך הוציאה מחדש את המיני-אלבום בשם The Sister Wife ובנוסף גם אוסף רמיקסים של שיר הנושא.
אלבום הבכורה של וינסטון נקרא King Con והופץ בצורה בינלאומית על ידי V2 Cooperative Music.
האלבום הופק על ידי צ'ארלי הוגל (פלורנס אנד דה משין, אד שירן, קריסטל פייטרס), ביורן איטלינג (ליקה לי) ו-The Knocks.
השיר "Choice Notes" שימש כליווי מוזיקה למסע הפרסום של יונדאי ix20 באירופה ובפרסומת לרשת המרכולים האמריקאית TJ Maxx.
בנוסף שימש השיר "Valvet Elvis" כמוזיקת רקע לפרסומת לגוגל כרום שכותרתה Julie Deane.
וינסטון הופיעה ברחבי אירופה ואמריקה כשהיא נתמכת בין השאר בהרכב אדוארד שארפ אנד דה מגנטיק זירוס ובזמר גוטייה.
בנוסף ניגנה בפסטיבלים באנגליה ביניהם Bestival ,VFest ו-Underage Festival.
בספטמבר 2013, הוציאה תחת חברת התקליטים העצמאית שלה Rat Rizzo Records את הסינגל "101 Vultures".
בקיץ 2016 חלתה אלכס במחלת ליים שמנעה ממנה להמשיך בעבודה על מוזיקה חדשה, אך כפי שפורסם באתר הרשמי, בהמשך השנה היא החלימה והחלה לעבוד על מוזיקה חדשה.
ב-29 בספטמבר 2017, פורסם באמצעות פלטפורמת הטוויטר שווינסטון מתחילה בפרויקט פופ חדש בשם Post Precious בשיתוף עם מקס הרשנו, אחד מהמוזיקאים בהרכב MS MR.
הסינגל הראשון בפרויקט, שנקרא Timebomb יצא ב-26 באוקטובר 2017.
אלכס הרשאפט הוא יהודי אמריקאי ניצול שואה, טבעוני, מחלוצי התנועה לזכויות בעלי חיים בארצות הברית.
בשנת 1976 ייסד את הארגון 'התנועה לזכויות חיות המשק' , ומכהן כנשיא הארגון עד היום.
ארגון זה היה הראשון בארצות הברית להתנגד לגידול בעלי חיים למאכל.
משנות השישים, לצד קריירה כמדען ומרצה לכימיה, החל להיות פעיל בארגוני איכות הסביבה, בארגוני זכויות בעלי חיים ובארגוני חופש מדת.
את פעילותו לזכויות בעלי חיים הוא תולה לחלוטין בעובדת היותו ניצול שואה.
הרשאפט נולד בוורשה שבפולין ב-1 ביולי 1934 לסבינה וליוסף הרשאפט.
אמו הייתה מתמטיקאית ואביו היה כימאי באוניברסיטת ורשה.
בשנת 1938, קיבלו אביו ועמיתו, יוסף רוטבלט, הצעה להגר לארצות הברית או לבריטניה, משום עיסוקם במים כבדים (בהם נעשה שימוש בכורים גרעיניים).
יוסף רוטבלט עבר לבריטניה זמן קצר לפני פלישת גרמניה לפולין.
אביו של אלכס נענה גם הוא להצעה וקיבל ויזה, אך דרש שגם אשתו ובנו יקבלו ויזות.
משלוח הויזות לשאר בני משפחתו התעכב והגיע באיחור, עת אזרחי פולין כבר ניצבו מול גבולות סגורים ולא יכלו לעזוב את המדינה.
מהלך עניינים זה הוביל בסופו של דבר לכך שאביו נספה בשואה, בעוד אלכס ואמו ניצלו.
בשנת 1940, המשטר הנאצי העביר את כל היהודים בוורשה לגטו ורשה, בו רק ליהודים הותר לגור.
כשאלכס עבר עם הוריו, סבו וסבתו למתחם הגטו, גם יוליאנה, עובדת משק הבית הרוסייה שהייתה להם כבת משפחה, עברה איתם בזכות אישור שהייה מיוחד אותו הצליחה להשיג מגורמים רוסיים.
באקציות הגדולות שנערכו בשנת 1942, הצליחו בני המשפחה להתחבא במשך שעות בארון קיר שהיה מוסתר מאחורי ארון בגדים.
משום ההמתנה הממושכת בארון, חלק מבני המשפחה עשו את צורכיהם בבגדיהם, דבר שהקשה עוד יותר על הנשימה בחלל הסגור והצפוף.
אף על פי שהגרמנים הסתובבו בדירה במרחק מטרים ספורים מהם, משפחת הרשאפט לא נחשפה משום שהצליחה לשמור על "דממת אלחוט".
הימצאותה של יוליאנה בגטו ורשה החלה לסכן את חייה מאוד, ומשפחת הרשאפט דרשה ממנה לעזוב.
יוליאנה הסכימה בתנאי שתתחזה לאימו של אלכס ותבריח אותו מהגטו על מנת להציל את חייו.
המשפחה הסכימה, ויוליאנה הבריחה את אלכס לבית דודתו (שהתגוררה מחוץ לגטו משום שהשלטון הגרמני חשב אותה בטעות לנוצרייה), ומאז נעלמו עקבותיה.
ייתכן כי נרצחה בגין הברחת יהודי מהגטו.
לאחר מספר ימים, הצליחו אביו ואמו להצטרף אליו, והחליטו שאביו יגור בנפרד על מנת להקטין את הסיכוי להתפס.
במשך שנתיים וחצי, עד לסיום המלחמה, אלכס ואימו חיו תחת זהות בדויה והתחזו לנוצרים.
הם שינו את מיקומם מספר פעמים בהתאם לרמת החשד שהם עוררו.
אימו נהגה לקנות בגדים משומשים בשוק בוורשה, אותם כיבסה, תיקנה ומכרה מדלת לדלת עבור מזון.
באוגוסט 1944, בעקבות מרד גטו ורשה, נפרדה דרכם של אלכס ואימו.
אימו נשלחה למחנה עבודה ואלכס נשלח לבית יתומים.
לאחר המלחמה, בשנת 1945, אימו מצאה אותו והשיבה אותו אליה.
בזכות קשריה, הצליחו השניים להגר לאיטליה, בה שהו חמש שנים במחנה פליטים.
בשנת 1951, היגר אלכס לארצות הברית.
אימו עלתה לישראל והתגוררה בה עד מותה בשנת 1996. אביו, סבו וסבתו ויתר בני משפחתו המורחבת נספו בשואה.
לאחר ששרד את אימת השואה, החל הרשאפט לחוש רגשות אשמה על כך ששרד בעוד רבים אחרים נספו, והחל לתהות כיצד יוכל להחזיר את חובו לחברה.
תשובתו הייתה להפוך את העולם למקום טוב יותר לכל יושביו, ולהפחית את הרוע והשעבוד החלים בו.
מגיל 18 עד גיל 27 השקיע את מרצו בלימודי כימיה כמחווה לאביו, והוסמך לדוקטור לכימיה.
בשנת 1961 עבר להתגורר בישראל למשך שנתיים, ועם חזרתו לארצות הברית, בשנת 1963, החל להתנדב בארגוני סביבה.
הרשאפט קיבל את התואר הראשון שלו בשנת 1955 מאוניברסיטת קונטיקט.
את לימודיו המשיך בבית הספר הפוליטכני של ברוקלין כיום חלק מאוניברסיטת ניו יורק.
את תואר הדוקטור שלו בכימיה אי-אורגנית קיבל בשנת 1961 מאוניברסיטת המדינה של איווה, ועבד בוועדה לאנרגיה אטומית של ארצות הברית.
לאחר מכן, עבר לישראל והרצה בטכניון בנושא הקריסטלוגרפיה בקרני רנטגן.
בשנת 1963 שב לארצות הברית ועבד במכון המחקר הצבאי 'The Center for Naval Analyses' .
בשנת 1967, החל לעבוד בגראמן ועסק בתחום ניהול פסולת מוצקה ובבקרת זיהום מים ואוויר.
בשנת 1969, שנה לפני יום כדור הארץ הראשון, הוא ארגן וניהל סמינר טכנולוגי סביבתי בהשתתפות גורמים משלוש מדינות (ניו יורק, ניו ג'רזי ודלאוור).
בשנת 1972, עבר הרשאפט לוושינגטון די.
ועסק בייעוץ אסטרטגי בחברת בוז אלן המילטון בתחום ניהול משאבי טבע .
בתקופה זו עסק גם בייעוץ בתחום לימודי הסביבה בסוכנות להגנת הסביבה.
בין השנים 1977 – 1981 עבד כמדען בכיר בתאגיד Mitre ועסק במחקר ופיתוח בתחום ניהול פסולת.
בשנת 1961, כאשר עבד כמרצה לכימיה בטכניון, הרשאפט ארגן בתל אביב הפגנה גדולה בעד חופש דת, ובפעולה זו הקים לתחייה את הליגה למניעת כפייה דתית (ארגון שתמך בנישואים אזרחיים והתנגד להגבלות תנועה בשבת).
מאוחר יותר, התמנה הרשאפט למזכיר הליגה בסניף ירושלים.
לאחר שנתיים, חזר לארצות הברית והקים ארגון מקביל בשם 'ארגון שוחרי חופש הדת בישראל'.
בין השנים 1965 – 1978 היה חבר מועצת המנהלים בארגון 'The American Humanist Association' המקדם הומניזם חילוני.
בשנת 1961, זמן קצר לאחר הגיעו לישראל, הרשאפט אימץ אורח חיים צמחוני.
בשנת 1975, ביקר אלכס בבית מטבחיים.
המראות שראה הזכירו לו את הזוועות שגרמניה הנאצית ביצעה ביהודים בזמן מלחמת העולם השנייה, ומאז החל לפעול למען זכויות בעלי חיים:
בשנת 1975, השתתף הרשאפט בכנס הצמחונות העולמי.
אירוע זה השפיע עליו עמוקות.
תמיד חש שאין זה מוסרי להרוג בעלי חיים למאכל, אך הרגיש שאין בסביבתו אנשים שחושבים כמוהו.
הכנס הוכיח לו אחרת, ומאז הוא החליט להקדיש את חייו למאבק לזכויות בעלי החיים.
בשנת 1976, ייסד את ארגון 'התנועה לזכויות חיות המשק', תחילה עסק הארגון בקידום צמחונות (תחת השם 'השירות למידע צמחוני') ולאחר מכן עסק בטבעונות ובזכויות בעלי חיים.
באותה השנה, השתתף בוועידת התזונה של הסנאט האמריקאי שהובילה לפרסום מסמך הנחיות תזונה.
בשנת 1978, השתתף בדיון בקונגרס האמריקאי שעסק בחקיקה בתחומי מידע תזונתי ופיקוח בשר, וארגן מספר ועידות לקידום צמחונות.
בשנת 1981 אימץ אורח חיים טבעוני, וארגן את הכנס 'Action For Life' שעורר את התנועה לזכויות בעלי חיים בארצות הברית.
הוא המשיך לארגן כנסים בהשתתפותם של חלוצי התנועה לזכויות בעלי חיים בארצות הברית: אינגריד ניוקירק , קליבלנד אמורי , אלכס פאצ'קו , גרטשן ויילר , הנרי ספירא ופיטר סינגר.
כנסים אלו נערכו בכל רחבי ארצות הברית עד לשנת 1991. משנת 2013, משמש הרשאפט גם כחבר בוועד המנהל של ארגון הצמחונים היהודים של צפון אמריקה.
לדבריו, הזוועות להן היה עד בילדותו בתקופת השואה, נשארו איתו לעד, והובילו אותו להקדיש את חייו לזכויות בעלי חיים.
בראיון שנערך עמו בשנת 1996 אמר: "אני רואה הרבה אנלוגיות בין מה שהנאצים עשו לנו, לבין מה שאנו עושים לחיות המשק".
לטענתו, מדובר בשתי אידאולוגיות של דיכוי הנובעות מאותו דפוס מחשבה שמאפשר להוריד את ה'אחר' לרמה כזו שאין לחייו ערך.
הרשאפט השתכנע כי את חובו על כך ששרד בעוד רבים אחרים נספו, עליו לשלם באמצעות רדיפה אחרי צדק באופן כללי, ורדיפה אחר צדק עבור הקבוצה המדוכאת ביותר: חיות המשק, באופן ספציפי.
כשנשאל האם לעובדה שהוא ניצול שואה יש קשר לפעילותו למען זכויות בעלי חיים, השיב: "לא רק שיש לעובדה זו קשר לפעילות שלי למען בעלי חיים, היא למעשה הסיבה היחידה לפעילות שלי למען בעלי חיים".
עד היום, כתב הרשאפט מספר רב של מאמרים, שלח מאות מכתבים לעורכי עיתונים ונאם בעשרות כנסים בנושא זכויות בעלי חיים ואכזריות תעשיית משק החי.
בשנת 2015 קיים סבב הרצאות בארצות הברית תחת השם "מגטו ורשה לחמלה לכל", והגיע לישראל למספר הרצאות בחודש מאי 2015, ביזמתה של אורי שביט.
במסגרת ביקורו בישראל, התארח בבית נשיא המדינה, ראובן ריבלין.
בשנת 1998, נבחר להיכלל בהיכל התהילה האמריקאי לצמחונות.
בשנת 2001, נבחר להיכלל בהיכל התהילה האמריקאי לזכויות בעלי חיים.
הרשאפט חבר כבוד באגודה הצמחונית הבינלאומית.
אלכסנדר (אלכס) זילוני (1 בינואר 1916 – 3 במרץ 2023) היה איש צבא ישראלי, שירת במערך הטכני של חיל האוויר המלכותי ובהמשך פיקד על שדה התעופה עקרון (לימים תל נוף).
היה מראשוני שירות האוויר של ההגנה וממייסדי חיל האוויר הישראלי.
אלכס זילוני נולד ב-1916 בפולין לברנרד ופאולין זילוני.
לאחר עליית המשפחה לארץ ישראל בשנת 1921 למד בגימנסיה העברית בירושלים אותה סיים ב-1934.
ב-1934 הצטרף לארגון "ההגנה" בירושלים ושירת ביחידת הנודדת.
בתקופת המאורעות ב-1936 נסע לאנגליה על מנת ללמוד הנדסת תעופה.
עם פרוץ מלחמת העולם השנייה התנדב לשירות במערך הטכני של חיל האוויר המלכותי שם עבד, תחילה, כטכנאי מתנדב ומתלמד ולאחר מכן עבר קורס קצינים וקורס טכני ושירת במספר יחידות אוויר.
ב-1943 נשלח לקנדה עם בית הספר לטיסה של חיל האוויר המלכותי, ושם פיקד על יחידות טכניות שונות והשתתף בטיסות ניסוי.
ב-1944 נשלח בחזרה לאנגליה והוצב ביחידת ניווט באירלנד.
על פי בקשתו נשלח לארץ ישראל והוצב במחנה עקרון (תל נוף) שם מונה בהמשך למפקד הבסיס.
ב-1946 נשלח לשרת באלכסנדריה שבמצרים ואחר כך נשלח לאל-חבאניה בעיראק.
בשרותו זה הגיע זילוני לדרגת squadron leader (מפקד טייסת).
לקראת סיום המנדט השתחרר, חזר לארץ ישראל וסיים קורס טיס אזרחי.
בסוף 1947 כינס דוד בן-גוריון אספה בבית הסוכנות בתל אביב, שם הודיע רמטכ"ל ההגנה, יעקב דורי, על הקמת שירות האוויר.
דורי מינה כראש השירות את סא"ל יהושע אשל ואת זילוני מינה כראש המטה וכממלא מקומו של אשל.
את אהרן רמז מונה לקצין המבצעים.
במסגרת תפקידו פעל זילוני לגיוס אנשים, חלקם הגדול משורות צבאות זרים, ורכש של מטוסים ונשק.
בין השאר נשא ונתן עם הבריטים על רכישת גרוטאות מטוסים בשדה התעופה עקרון והעברתם ב-22 בינואר 1948 לסדנה בשרונה כדי לתקנם.
לאחר הקמת המדינה מונה זילוני למפקד בסיס תל נוף.
ב-1948 היה שותף במבצע בלק ומונה לנהל את המשרד המרכזי של חיל האוויר באירופה.
לאחר שחרורו מצה"ל עסק בתחום של פרויקטים הנדסיים בתחום השינוע.
לאחר פרישתו לפנסיה החל זילוני לצייר כתחביב.
עד שנת 2013 שירת זילוני כיו"ר "איגוד החיילים המשוחררים בישראל".
זילוני התחתן ב-1953 עם מרים גליק, רופאת שיניים ילידת שוודיה (1923–1990).
ב-19 בפברואר 2021, בגיל 105, העניק לו הרמטכ"ל, רב-אלוף אביב כוכבי, דרגת אלוף-משנה, כאות הוקרה על פעילותו למען צה"ל ומדינת ישראל.
נפטר ב-3 במרץ 2023, בגיל 107, והובא לקבורה בבית הקברות קריית שאול.
בגיליון י"ג של כתב העת "דחק" שפורסם בשנת 2021, הופיע השיר "מחיל אל חיל" מאת המשורר מאיר ויזלטיר.
השיר מגולל את פועלו של זילוני בצבא הבריטי ובראשית ימי חיל האוויר הישראלי.
אלכס וסרמן (נולד ב-26 במרץ 1963) הוא מלחין, מנצח וצ'לן ישראלי.
וסרמן נולד בסאו פאולו בברזיל, הוא למד הלחנה באקדמיה ע"ש רובין בתל אביב עם פרופ' אבל ארליך ולימודי נגינה בצ'לו עם צבי הראל.
בתום לימודיו נסע להשתלם בניו יורק, סיים את לימודי התואר השני במנס קולג', שם למד נגינה בצ'לו, הלחנה וניצוח עם דייוויד לואוב, פיטר ויילי, ומיכאל צ'רי, ולאחר מכן המשיך בלימודי הדוקטורט בבית הספר ג'וליארד.
בזמן לימודיו בג'וליארד זכה במלגות ע"ש הנרי מנסיני ואלברט שזימראי, מלגת לימודים מטעם אוניברסיטת ייל ומלגת השתתפות בפסטיבל המוזיקה של אספן.
כמו כן, בוצעו יצירותיו בקונצרטים קאמריים, ברדיו ובפסטיבלי מוזיקה שונים.
בהם: אספן, נורפוק, הביאנלה למוזיקה עכשווית 2000, 2002, חג המוזיקה הישראלית, מוזיקה נובה, פסטיבל קול המוסיקה בגליל העליון, פסטיבל "צלילים במדבר", פסטיבל "קונטמפו", פסטיבל AIMS בספרד, קול המוסיקה וWQXR.
אלכס וסרמן ניצח על תזמורות נודעות.
בשנת 1998 הקים את "האגודה למוזיקה קאמרית תל אביב", שם שימש כמנהלה המוזיקלי במשך עשור, כמו כן, הוא מלמד ניצוח וקומפוזיציה בבית ספר רימון ומרצה בבית הספר למוסיקה בקריה האקדמית אונו.
בשנת 2003 הקים את התזמורת הסימפונית רמת גן והיה מנצחה הקבוע ומנהלה המוזיקלי עד שנת 2020.
בעבר היה המנהל של מרכז המוזיקה רמת גן ושימש גם כמנצח של מקהלת בל קנטו של אורטוריו ירושלים.
מספטמבר 2022 הוא המנהל של מרכז המוזיקה במתנ"ס תל מונד ובאותה השנה הקים את מקהלת רימון.
אלכסנדר "אלכס" שלדון וילסון היה אתלט קנדי, סגן אלוף אולימפי ובעל מדליית ארד אולימפית (לוס אנג'לס 1932) בריצת 800 מטר ובריצת 400 מטר, בהתאמה.
וילסון נולד במונטריאול, קוויבק, קנדה.
הוא למד באוניברסיטת נוטרדאם, אינדיאנה שבארצות הברית.
באולימפיאדת אמסטרדם (1928) זכה וילסון במדליית ארד בריצת שליחים 4X400 מטר בתוצאה של 3:15.4 דקות, אחרי ארצות הברית שקבעה שיא עולם חדש של 3:14.2 דקות וגרמניה (3:14.8 דקות).
נוסף לכך, הוא סיים במקום שמיני בשלב חצי הגמר בריצת 400 מטר בתוצאה של 49.2 שניות ולא עלה לריצת הגמר (רק 6 אצנים עולים לריצת הגמר) ובמקום 15 בריצת 800 מטר בתוצאה של 1:57.1 דקות (רק 9 אצנים עלו לריצת הגמר).
במשחקי האימפריה הבריטית שנערכו בהמילטון, אונטריו, קנדה בשנת 1930 זכה וילסון ב-3 מדליות אחת מכל סוג.
באליפות המכללות (NCAA) שנערכה ב-1931 זכה וילסון במדליית זהב בריצת 400 מטר.
באולימפיאדת לוס אנג'לס (1932) זכה וילסון ב-3 מדליות, 1 כסף ו-2 ארד.
מדליית כסף בריצת 800 מטר בתוצאה של 1:49.9 דקות, אחרי טומי המפסון מבריטניה שקבע שיא עולם חדש של 1:49.7 דקות ולפני בן ארצו פיל אדוארדס (1:51.5 דקות).
מדליות ארד, בריצת 400 מטר בתוצאה של 47.4 שניות, אחרי ביל קאר שקבע שיא עולם חדש של 46.28 שניות ובן איסטמן (46.50 שניות), שניהם מארצות הברית ובריצת שליחים 4X400 מטר בתוצאה של 3:12.8 דקות, אחרי ארצות הברית שקבעה שיא עולם חדש של 3:08.14 דקות ובריטניה (3:11.2 דקות).
לאחר המשחקים האולימפיים הוא עבר לאוניברסיטת לויולה שיקגו ושם אימן שחייה, כדורסל ואתלטיקה קלה במשך כ-13 שנים, עד שנת 1945. חמש שנים לאחר מכן, הוא שב כמאמן אתלטיקה לאוניברסיטת נוטרדאם בה למד, עד לפרישה בשנת 1972.
וילסון מת בטקסס ב-1994, ימים אחדים לאחר יום הולדתו ה-87.
כיום מתקיימת באוניברסיטת נוטרדאם בה למד תחרות אתלטיקה בינלאומית על שמו.
בחייו וגם לאחר מותו זכה וילסון במספר תוארי כבוד ספורטיביים, לרבות הכללתו בהיכל התהילה של האתלטים הקנדים (ב-1954).
אלכס חזנוב (נולד ב-2 במרץ 1995) הוא מטפס מקצועי בענף טיפוס בולדרינג.
זכה במדליית זהב בטיפוס בולדרינג בסבב אליפות העולם (IFSC Climbing Worldcup) בשנת 2018 ופעמיים במדליות ארד בבולדרינג באליפות אירופה לנוער (EPJ Juniors) בשנים 2013 ו-2014. נכון לאפריל 2023 מדורג 31 בעולם בבולדרינג.
נמנה עם סגל נבחרת ישראל בטיפוס.
זכה במקום שני בעונות הראשונה והשלישית של תוכנית הריאליטי "נינג'ה ישראל" (בעונה השנייה לא התמודד כי נפצע).
נולד וגדל בחיפה בשכונת רמת ספיר, להוריו ויקטור ונטליה, שעלו ממוסקבה (בירת רוסיה) עם אחיו הגדול לאון בשנות התשעים.
בגיל 8 נרשם חזנוב לחוג טניס במרכז הטניס בחיפה, אולם לא התבלט.
השינוי אירע כשחזנוב שם לב שליד מגרש הטניס - יש קיר טיפוס.
הוא החל לטפס בעלות של 25 ש"ח לכניסה, אולם בהמשך אפשרו לו להיכנס בחינם.
כשהגיע חזנוב לגיל 10 החל לטפס באופן קבוע, ולאחר ארבעה חודשים השתתף באליפות ישראל לטיפוס לילדים וסיים במקום הרביעי.
בגיל 17 זכה חזנוב בפעם הראשונה בתחרות טיפוס, ומאז החל לטפס באופן מקצועני.
בהמשך התגייס חזנוב לצה"ל והוכר כספורטאי מצטיין, באופן שאפשר לו לנסוע להתחרות בחו"ל.
בשנת 2012 סיים במקום השמיני באליפות אירופה לנוער שנערכה בסלובקיה.
בשנים 2013 ו-2014 זכה במדליות ארד באליפויות אירופה לנוער בענף הבולדרינג שנערכו בצרפת.
בשיאו דורג במקום השלישי בעולם לגילאי נוער.
בשנים 2015 ו-2018 זכה באליפות ישראל בטיפוס בענף הבולדרינג.
ב-12 במאי 2018 רשם חזנוב את הישגו הגדול ביותר כאשר זכה במדליית זהב בענף הבולדרינג בתחרות בסבב אליפות העולם לטיפוס שנערכה בטאיוואן.
בשנת 2018 השתתף חזנוב בעונה הראשונה של תוכנית הריאליטי "נינג'ה ישראל" ששודרה בקשת 12 והיה אחד מחמישה מתמודדים שהגיעו לשלב השני בגמר.
בתחרות ניצח יובל שמלא ואילו חזנוב ויפתח קושניר (בנו של אבי קושניר) נפלו באותו מקום וסיימו במקומות שני ושלישי.
חזנוב נבחר לאחד מ-"30 הצעירים המבטיחים לשנת 2019" של מגזין פורבס הישראלי.
בשנת 2021 התמודד בעונה השלישית של "נינג'ה ישראל", וסיים שוב במקום השני (כשבמקום הראשון יובל שמלא).
בשנת 2022 השתתף בספיישל VIP 3 של תוכנית הטלוויזיה "מאסטר שף" בערוץ קשת 12.
בשנת 2022 התמודד בעונה הרביעית של "נינג'ה ישראל" והגיע עד חצי הגמר.
כיום חזנוב מרצה לילדים ונוער על עקרונות הספורט והטיפוס, ומספר על חייו בתחום הספורט.
2015-2018: אלוף ישראל בקטגוריית בולדרינג.
2020: אלוף ישראל בקטגוריית בולדרינג.
2015: מקום 2 בסבב אליפות ישראל בקטגוריית הובלה.
2022: זוכה חזנוב בפעם השביעית באליפות הארץ בטיפוס בולדרינג במקום ה-1.
2022: מקום שני באליפות ישראל בקטגוריית הובלה.
2018 – מקום ראשון בסבב גביע העולם בטאיאן סין, קטגורית בולדרינג.
2018: מקום 7 בסבב גביע העולם מוסקבה רוסיה, קטגורית בולדרינג.
2018: מקום 12 בסבב הכללי של גביע העולם (4 הופעות בחצאי גמר)
2017: מקום 18 בסבב גביע העולם ביפן, קטגורית בולדרינג.
2016: מקום 18 בסבב גביע העולם בווייל קולורדו, קטגורית בולדרינג.
2015: מקום 23 בסבב גביע העולם במינכן, קטגורית בולגרינג.
הישראלי הראשון שזכה בזהב בתחרות בוגרים בינלאומית בקטגוריית בולדרינג.
הישראלי הראשון שעלה לגמר בתחרות בוגרים בינלאומית בקטגוריית בולדרינג.
אלכסנדר מארי "אלכס" האנום היה כדורסלן ומאמן כדורסל אמריקאי.
שיחק בליגת ה-NBA בין השנים 1949–1957, ושימש כמאמן ראשי בליגות ה-NBA וה-ABA בין השנים 1956–1974. זכה בשתי אליפויות NBA כמאמן סנט לואיס הוקס () ופילדלפיה 76' (), ובאליפות ה-ABA כמאמן אוקלנד אוקס (1969).
בשנת 1998 הוצג בהיכל התהילה של הכדורסל, כמאמן.
האנום נולד וגדל בלוס אנג'לס שבקליפורניה, והחל ללמוד באוניברסיטת דרום קליפורניה ("USC") בשנת 1942. בין השנים 1943–1946 עזב את לימודיו לטובת שירות בצבא ארצות הברית, ובשנת 1948 השלים את תארו ב-USC.
כשחקן קבוצת הכדורסל של האוניברסיטה שיתף פעולה עם שחקן ה-NBA לעתיד ביל שרמן, וקלע 9.0 נקודות בממוצע למשחק.
על אף שנבחר בדראפט ה-BAA לשנת 1948 על ידי אינדיאנפוליס ג'טס (בחירה 38), בחר האנום לשחק עבור קבוצת אושקוש אול-סטארס מליגת ה-NBL המתחרה.
בסיום עונתו היחידה באושקוש, בה קלע 5.7 נקודות למשחק, התמזגו ליגות ה-NBL וה-BAA כדי ליצור את ליגת ה-NBA.
לקראת עונת עבר לשחק בסירקיוז נשיונלס, אשר הייתה זו עונת הבכורה שלה.
בפלייאוף 1950 העפיל עם סירקיוז לגמר ה-NBA, בו הודחה על ידי מיניאפוליס לייקרס בתוצאה 2–4.
ב-7 העונות הבאות שיחק עבור בולטימור בולטס, רוצ'סטר רויאלס, סנט לואיס הוקס ופורט ויין פיסטונס, והציג יכולת סולידית עם ממוצעים של 6.0 נקודות ו-4.5 ריבאונדים למשחק.
במהלך עונתו האחרונה בקריירה כשחקן, , מונה למאמן ההוקס במקומו של המאמן הזמני סלייטר מרטין, ונשאר לתפקד כמאמן-שחקן עד סיום העונה.
בפלייאוף 1957 העפיל עם סנט לואיס לגמר ה-NBA, אך הפסיד לבוסטון סלטיקס בתוצאה 3–4. בעונת הוביל את ההוקס לזכייתם הראשונה באליפות ה-NBA, לאחר שגברו על הסלטיקס בתוצאה 4–2 בשלב הגמר.
השחקנים הבולטים באותה קבוצה היו בוב פטיט, קליף הייגן, אד מקאולי וסלייטר מרטין.
בעונת , לאחר שנתיים בהן הפסיק לאמן, מונה למאמן קבוצת סירקיוז נשיונלס.
ב-3 עונותיו כמאמן הנשיונלס, העמידה הקבוצה מאזן כולל של 127 ניצחונות ו-112 הפסדים (53.1%), ובשלושתן הודחה באחד משני הסיבובים הראשונים של הפלייאוף.
בעונות – שימש כמאמנה הראשי של סן פרנסיסקו ווריורס.
בעונתו הראשונה בקבוצה רשמו הווריורס מאזן ניצחונות חיובי 48–32, אשר היווה שיפור של 17 ניצחונות לעומת העונה הקודמת.
בפלייאוף גברו הווריורס על סנט לואיס הוקס (4–3) אך הפסידו לסלטיקס (1–4) בגמר ה-NBA.
בסיום העונה זכה האנום בתואר מאמן השנה ב-NBA.
במהלך עונת 1964/1965 עזב את הקבוצה שחקנה המוביל, וילט צ'מברלין, והווריורס סיימו עם המאזן הגרוע בליגה (17–63).
בעונה העוקבת רשמו מאזן שלילי 35–45, והחמיצו פעם נוספת את העלייה לפלייאוף.
בעונת חזר לאמן את צ'מברלין, כאשר מונה למאמן פילדלפיה 76' בה שיחק הסנטר.
פילדלפיה סיימה את אותה עונה עם המאזן הטוב ביותר בתולדות הליגה, 68–13 (84.0%), ובסופה הדיחה את אלופת ה-NBA ב-8 העונות הקודמות, בוסטון סלטיקס, וזכתה באליפות ה-NBA השנייה בתולדותיה.
בעת הזכייה הפך האנום למאמן הראשון ב-NBA אשר זוכה באליפות עם שתי קבוצות שונות (מאז השיגו זאת גם פיל ג'קסון ופט ריילי).
בעונת 1968/1969 עבר האנום לאמן את קבוצת אוקלנד אוקס מליגת ה-ABA.
בעונתו היחידה בקבוצה זכה עמה באליפות ה-ABA, בהובלת הסמול פורוורד ריק בארי.
בסיום העונה זכה בתואר "מאמן השנה ב-ABA".
בעונת חזר ל-NBA כמאמנה של "סן דייגו רוקטס" (שמה הקודם של יוסטון רוקטס), בעונתה השלישית בליגה.
בשתי עונותיו כמאמן הרוקטס רשמה הקבוצה מאזן ניצחונות כולל 67–97 (40.9%), ולא העפילה לשלב פלייאוף.
בשנת 1971 מונה לתפקידי הנשיא, הג'נרל מנג'ר והמאמן של קבוצת "דנוור רוקטס" (כיום דנוור נאגטס) מה-ABA.
ב-3 עונותיו בקבוצה רשמו הרוקטס מאזן כולל של 118 ניצחונות ו-134 הפסדים (46.8%).
בסיום עונת 1973/1974 התפטר מכל תפקידיו בקבוצה, ומאז לא שב לאמן.
לאורך קריירת האימון ב-NBA העמידו קבוצותיו מאזן כולל של 471 ניצחונות לעומת 412 הפסדים בעונה הסדירה (53.3%), ו-45 ניצחונות לעומת 34 הפסדים בפלייאוף (57.0%).
בעת פרישתו מאימון ב-NBA בשנת 1971, רד אאורבך היה המאמן היחיד בתולדות הליגה שאימן במספר רב יותר של משחקים בעונה הסדירה.
כמו כן, אאורבך וג'ון קנדלה היו היחידים שאימנו במספר רב יותר של משחקי פלייאוף.
בין העונות – זכתה בוסטון סלטיקס ב-11 אליפויות, כאשר בשתי העונות היחידות בהן לא זכתה היא הודחה מול קבוצותיו של האנום ( ו-).
בשנת 1998 הונצח האנום בהיכל התהילה של הכדורסל, כמאמן.
אלכס וינדהם הוא שחקן אנגלי, המוכר מהופעתו בתפקיד גאיוס קילניוס מאיקנס בסדרת הטלוויזיה של רשת HBO "רומא" משנת 2007.
וינדהם התחנך בווינצ'סטר קולג', וסיים תואר בהיסטוריה באוניברסיטת אוקספורד.
באוניברסיטה שיחק במספר הצגות סטודנטים.
בתקופת לימודיו הרבה להופיע על במת התיאטרון, בין השאר בסיור הופעות ביפן עם OUDS בהפקה של המחזה "עמל אהבה לשווא".
את הכשרתו המקצועית רכש באקדמיה המלכותית לאמנות הדרמה (RADA) וסיים את לימודיו ב-2005. וינדהם השלים את השכלתו בקורסים כגון: משחק מול מצלמה ב-BBC Elstree, קיבל תעודה של BASSC במשחק בלחימה, והגיע לדרגת חגורה שחורה בקראטה בסגנון שוטוקאן.
בין המיומנויות שלו ריקוד פלמנקו ושירה בקול בריטון.
הופעתו המקצועית הראשונה הייתה עוד בהיותו בבית הספר למשחק בתפקיד סילביוס בסרטו של קנת בראנה "כטוב בעיניכם", עיבוד למחזה אותו שם מאת שייקספיר.
עוד שיחק באופרת הסבון "Totally Frank" בתפקיד בן, במיני-סדרה "קו היופי", ובדרמה התקופתית "דוריט הקטנה".
ב-2014 הופיע וינדהם בדרמה הרפואית "The Crimson Field" אודות מלחמת העולם הראשונה.
שנה שם שם באנגלית תפקיד 2006 כטוב בעיניכם As You Like It סילביוס 2007 ארן: אביר מסדר הטמפלרים Arn – The Knight Templar ארמאן דה גסקוין 2009 The Hills Run Red לאלו 2011 אוכלי הלוטוס Lotus Eaters מרלון 2011 Super Eruption ג'וש 2015 The Messenger מרטין
שנה שם תפקיד 2018 We Happy Few ארתור הייסטינגס
אלכס הונולד (נולד ב-17 באוגוסט 1985) הוא מטפס מצוקים אמריקני הידוע בעיקר בטיפוס מצוקים בסגנון סולו חופשי, כלומר ללא ציוד, עזרים, או אמצעי אבטחה.
הוא האדם הראשון והיחיד שטיפס סולו חופשי על מצוק אל קפיטן בפארק הלאומי יוסמיטי.
הסרט "סולו חופשי" מ-2018, שתיעד את הטיפוס, זכה בפרס BAFTA ופרס האוסקר לסרט תיעודי.
הונולד גם ביצע את העלייה המהירה ביותר של "שלושת הכתרים" של יוסמיטי - טיפוס של 18 שעות, 50 דקות של הר ווטקינס, "The Nose", והצד הצפון-מערבי של החצי כיפה .
הונולד נולד בסקרמנטו, קליפורניה, בנו של מורה בקולג' דירדרה וולוניק וצ'ארלס פורסט הונולד.
הוא התחיל לטפס באולם טיפוס בגיל 5, ובגיל 10 היה מטפס "פעמים רבות בשבוע" .
הוא השתתף באליפויות נוער לאומיות ובינלאומיות רבות.
"אף פעם לא הייתי מטפס גרוע [כילד], אבל גם לא הייתי מטפס גדול", הוא אומר.
"היו הרבה מטפסים אחרים שהיו הרבה, הרבה יותר חזקים ממני, שהתחילו בתור ילדים והיו חזקים בצורה מטורפת באופן מיידי, כאילו יש להם כישרון טבעי.
אני פשוט אהבתי לטפס, ואני מטפס כל הזמן מאז, אז באופן טבעי השתפרתי, אבל אף פעם לא הייתי מוכשר." בראיון אחר אמר: "אז יש את הבחור הזה כריס שארמה שהוא בעצם המטפס המפורסם ביותר בעולם ב-20 השנים האחרונות, והוא היה אחד מגיבורי ילדות שלי.
כשכריס היה בן 15 או 16 הוא עשה את המסלול הקשה ביותר באמריקה, מסלול שנקרא "Necessary Evil".
ניסיתי את המסלול כמה פעמים שונות במהלך השנים ואף פעם לא ממש הצלחתי, אז אני בעצם כבר מטפס במשך 20 שנה ודי התאמצתי.
התאמנתי ועדיין לא הצלחתי לטפס את המסלול הזה.
אני לא מספיק מוכשר מבחינה פיזית.
לכריס שארמה יש אצבעות חזקות להפליא והוא מוכשר פיזית - הוא מאוד חזק".
לאחר שסיים תיכון בשנת 2003, הוא נרשם באוניברסיטת קליפורניה, ברקלי, כדי ללימודי הנדסה אזרחית.
במהלך שנת הלימודים הראשונה שלו, הוריו התגרשו, סבו מצד אמו נפטר והונולד הפסיק ללכת לרוב השיעורים והיה הולך לפארק ומטפס סלעים לבדו.
הוא תיאר את התקופה כ"מתועבת...
היה לנו חבר משפחה שהרשה לי לשכור את דירת שני החדרים שלו בעיר.
בשנה שלי בברקלי לא פגשתי אף אחד.
לא דיברתי עם אף אחד ".
בראיון אחר אמר "אנשים שואלים אותי איך התחלתי עם סולו חופשי.
אבל אני לא חושב שהם מאמינים לי כשאני נותן תשובה כנה.
האמת היא שכשהתחלתי לטפס בחוץ, הייתי ביישן מכדי לגשת למטפסים אחרים ולשאול אם הם רוצים לטפס איתי."
הונולד נשר מהלימודים בברקלי ובילה זמן מה בבית אמו, כשהוא נוסע ברחבי קליפורניה כדי לטפס.
"הייתי עם המיניוואן הישן של אמא שלי, וזה היה הבסיס שלי.
הייתי משתמש בו כדי לנסוע לפארק הלאומי עץ יהושע כדי לטפס או לנסוע ללוס אנג'לס כדי לראות את החברה שלי.
הרסתי את הוואן הזה די מהר; יום אחד הוא פשוט מת, ובשנה הבאה חייתי על האופניים ובאוהל ".
הוא הגיע לתודעה הציבורית אחרי שטיפוס הסולו שלו ב-2012 של הצד הצפון-מערבי של החצי כיפה הוצג בסרט של הנשיונל ג'יאוגרפיק "לבד על הקיר" וראיון שנערך לאחר מכן בתוכנית 60 דקות.
בחודש נובמבר 2011, הונולד והאנס פלורין החמיצו את שבירת השיא לטיפוס מסלול The Nose על אל קפיטן ב-45 שניות עם זמן של 2:37. ב-17 ביוני 2012, השניים הציבו שיא חדש של 2:23:46 (או 2:23:51) על אותו מסלול.
בחודש נובמבר 2014, הודיעה חברת Clif Bar כי לא תמשיך לתת חסות להונולד וארבעה מטפסים אחרים, בעיקר סולנים חופשיים.
"הגענו למסקנה שצורות הספורט האלה מותחות את הגבול ונוטלות את מרכיב הסיכון למקום שבו אנחנו כחברה כבר לא מוכנים ללכת", כתבה החברה במכתב פתוח.
ב-3 ביוני 2017, הונולד עשה את הטיפוס סולו חופשי הראשון של קפיטן, מסלול של 883 מטר ב-3 שעות ו-56 דקות.
ההישג, שתואר כ"אחד ההישגים האתלטיים הגדולים מכל סוג שהוא, אי פעם" תועד על ידי המטפס והצלם ג'ימי צ'ין ויוצרת הסרטים התיעודיים א.
צ'אי וסארליי, בסרט התיעודי "סולו חופשי", שזכה בין שאר הפרסים בפרס האוסקר לסרט התיעודי הטוב ביותר (2018).
ב-6 ביוני 2018, הונולד וטומי קולדוול שברו את שיא המהירות לטיפוס מסלול The Nose באל קפיטן ביוסמיטי.
הם השלימו את מסלול של כ-915 מטר ב-1:58:07, והיו למטפסים הראשונים שמשלמים את המסלול בתוך פחות משעתיים.
ב-25 בינואר 2026 טיפס הונולד ללא כל ציוד בטיחות, ובשידור חי בנטפליקס, לראש מגדל טאיפיי 101 שבטאיוואן שגובהו 508 מטר, והגיע לפיסגה לאחר 91:43 דקות.
הונולד חי בוואן כבר למעלה מעשור.
"אני לא חושב ש'חיים בוואן' מושכים במיוחד", הוא אומר.
"זה לא שאני אוהב לחיות במכונית, אבל אני אוהב לחיות בכל המקומות האלה.
אני אוהב להיות ביוסמיטי; אני אוהב להיות בעיקרון בכל מקום בו מזג האוויר טוב; אני אוהב להיות מסוגל לעקוב אחר תנאים טובים של מזג אוויר.
ולהיות נוח יחסית כמו שאני עושה את זה.
וכך די הרבה מחייב לחיות במכונית...
הוואן בו הוא מתגורר מותאם לו אישית, עם מטבחון וארונות.
הונולד רכש בית באזור לאס וגאס בשנת 2017. הונולד הוא צמחוני, אינו שותה אלכוהול, וגם לא צורך סמים אחרים.
הוא קורא נלהב של ספרות קלאסית, ובנושאי איכות הסביבה וכלכלה, והוא מתאר את עצמו בתור אתאיסט מיליטנטי ופמיניסטי.
הונולד פגש את סאני מק'אנדלס בחתימת ספרים בשנת 2015; הם הפכו לזוג זמן קצר לאחר מכן.
סאני ומערכת היחסים שלה עם הונולד מופיעים באופן בולט בסרט "סולו חופשי".
ב-25 בדצמבר 2019 הודיע הונולד, דרך הרשתות החברתיות, כי הוא ומק'אנדלס התארסו.
ב-13 בספטמבר 2020 הודיע הונולד באמצעות אינסטגרם שהוא התחתן עם מק'אנדלס.
בשנת 2012, הוא הקים את קרן הונולד, ארגון ללא כוונת רווח שמתמקד בקידום אנרגיה סולארית בעולם המתפתח.
הונולד תורם כשליש מהכנסתו השנתית לארגון.
ג'ורג' אלכסנדר המילטון השלישי הוא כדורסלן אמריקאי המשחק בעמדות הרכז והקלע בפארמה פרם מהליגה המאוחדת של VTB.
ב-2012, לאחר שסיים את לימודיו בבית ספר התיכון בצ'יפלי, פלורידה, החל המילטון לשחק כדורסל מכללות באוניברסיטת לואיזיאנה טק.
בעונת ה שלו המילטון זכה המילטון בתואר שחקן השנה של אזור Conference USA ונבחר לחמישיית העונה וחמישיית ההגנה באזור.
הוא סיים את קריירת המכללות שלו כסגן מלך הסלים של האוניברסיטה בכל הזמנים עם 1,986 נקודות.
לאחר שלא נבחר בדראפט ה-NBA 2016 הצטרף המילטון ללוס אנג'לס קליפרס לליגת הקיץ של ה-NBA.
ב-11 באוגוסט 2016 חתם בדומברובה גורניצ'ה מליגת העל הפולנית בכדורסל, אך שוחרר כעבור חודשיים לפני ששיחק במדיה.
ב-30 באוקטובר 2016 נבחר המילטון על ידי אוקלהומה סיטי בלו בבחירה השלישית בדראפט ליגת הפיתוח של ה-NBA, והועבר בטרייד לסנטה קרוז ווריורס בליל הדראפט.
באותה עונה הגיע עם הווריורס לרבע גמר הליגה, בו הפסידה קבוצתו לאוקלהומה סיטי, והעמיד ממוצעים של 11.4 נקודות, 3.4 ריבאונדים ו-4.5 אסיסטים.
המילטון שיחק במדי גולדן סטייט ווריורס בליגת הקיץ 2017, ועל אף שסיכם בהפועל גלבוע גליל מליגת העל בכדורסל, חתם על חוזה מחנה אימונים בקבוצת ה-NBA.
הוא נחתך מסגלה ב-30 בספטמבר 2017 וחזר לסנטה קרוז.
ב-12 בפברואר 2018 הועבר המילטון בטרייד ל יחד עם ויל דייוויס השני ובחירת סיבוב שלישי של סנטה קרוז בתמורה לזכויות השחקן החוזר של תומאס ווקאפ.
בעונת 2017/18 הוא העמיד ממוצעים של 10.1 נקודות, 3.8 ריבאונדים, 4.9 אסיסטים ו-2 חטיפות למשחק.
ב-2 בספטמבר 2018 חתם ביובנטוס אוטנה הליטאית.
ב-25 בנובמבר 2018 רשם המילטון שיא עונתי של 24 נקודות, כולל 8 מ-15 מהשדה, יחד עם תשעה ריבאונדים ושישה אסיסטים, בניצחון 86–75 על דזוקיה.
ב-11 משחקי LKL הוא העמיד ממוצעים של 13.4 נקודות, 4 ריבאונדים, 3.6 אסיסטים ו-2.2 חטיפות למשחק, וקלע ב-48% לשלוש.
ב-11 בדצמבר 2018 עזב המילטון את יובנטוס וחתם במכבי ראשון לציון מליגת העל בכדורסל להמשך העונה.
ב-2 בינואר 2019 רשם המילטון 21 נקודות, 7 אסיסטים, 6 ריבאונדים, 3 חסימות ו-2 חטיפות, והוביל את ראשון לציון לניצחון 95–93 על עירוני נס ציונה.
ב-25 משחקים בעונה הסדירה הוא העמיד ממוצעים של 13.6 נקודות, 4.1 ריבאונדים, 5.4 אסיסטים ו-1.5 חטיפות.
המילטון עזר לראשון לציון להגיע לגמר הפלייאוף, בו הפסידה למכבי תל אביב.
ב-3 ביולי 2019 האריך את חוזהו בראשון לציון בשנה.
ב-16 באוקטובר 2019 רשם המילטון שיא קריירה ביורוקאפ של 22 נקודות, 5 ריבאונדים, 8 אסיסטים, שתי חטיפות ו-3 חסימות עם 38 נקודות מדד בניצחון 77–72 על מונקו, ונבחר למצטיין המחזור השלישי של עונת .
הוא אף נבחר לחמישיית העונה בליגת העל בכדורסל.
ב-16 ביולי 2020 חתם המילטון בגלאטסראיי מליגת העל הטורקית, והעמיד ממוצעים של 11.9 נקודות ו-4.2 אסיסטים למשחק.
ב-16 בפברואר 2021 חתם בטלקום בון מהבונדסליגה הגרמנית, והעמיד ממוצעים של 10.4 נקודות, 3.2 אסיסטים ו-1.9 חטיפות למשחק.
ב-6 בנובמבר 2021 חתם המילטון בהפועל אילת מליגת העל בכדורסל.
ב-17 בינואר 2022 הוא שוחרר לאחר שלושה משחקים בלבד.
ב-11 באוגוסט 2022 חזר ליובנטוס, וחתם על חוזה לשנה.
ב-27 במרץ 2023 חתם המילטון בקינג שצ'צ'ין מליגת העל הפולנית, וזכה עימה באליפות.
ב-7 בנובמבר 2023 חתם במכבי עירוני רמת גן מליגת העל בכדורסל.
ב-22 בפברואר 2024 הוא שוחרר מהקבוצה וחתם בהפועל חיפה, לאחר שאיתי מושקוביץ עשה את הדרך ההפוכה.
אלכס ניקולאו טלס (בפורטוגזית: Alex Nicolao Telles; נולד ב-15 בדצמבר 1992) הוא כדורגלן ברזילאי המשחק בעמדת המגן השמאלי בבוטפוגו בנבחרת ברזיל.
טלס נולד בקשיאס דו סול , עיר בתוך מדינת ריו גראנדה דו סול.
בגיל 8, הוא החל לשחק כדורגל עם שכניו ולאחר מכן נרשם לאקדמיית הנוער של ז'ובנטודה.
ב-24 בינואר 2011, טלס ערך את הופעת הבכורה שלו בז'ובנטודה במשחק נגד סאו ז'וזה.
את שערו הראשון בקבוצה כבש ב-20 באוגוסט בתיקו אחת נגד קרוזיירו.
בדצמבר, טלס עבר לגרמיו לאחר שהגיע להסכמה עם ז'ובנטודה.
ב-3 בפברואר 2013, הוא ערך את הופעת הבכורה שלו במדי הקבוצה במשחק נגד אינטרנסיונל.
ב-26 במאי, הוא ערך את הופעת הבכורה שלו בליגה הברזילאית בניצחון 0–2 על נאוטיקו.
ב-22 בינואר 2014, טלס השלים את מעברו לגלאטסראיי תמורת 6 מיליון אירו.
לאחר שבועיים, הוא ערך את הופעת הבכורה שלו במדי הקבוצה בניצחון 0–3 על טוקטספור במסגרת הגביע הטורקי.
ב-8 בפברואר, הוא ערך את הופעת הבכורה שלו בליגה הטורקית בניצחון הבית 0–3 על אסקיסהירספור.
את שערו הראשון בקבוצה כבש ב-8 במרץ בניצחון הבית 1–6 על אקהיסאר בלדייספור.
באוגוסט 2015, החלו לצוץ שמועות המזכירות את טלס כמחליף של פיליפה לואיס בצ'לסי.
בתגובה לשמועות אלה, מאמן גלאטסראיי באותה התקופה, חמזה חמזוגלו, הודיע שהמועדון ישקול מעבר אפשרי של טלס אם תגיע הצעה מפתה.
ב-31 באוגוסט 2015, גלאטסראיי הסכימה לשחרר את טלס לאינטר מילאנו מהסרייה א' בעסקת השאלה לעונה אחת תמורת 1.3 מיליון אירו, בנוסף ל-250 אלף אירו שאותם תקבל אם אינטר תעפיל לשלב הבתים של ליגת האלופות.
העסקה כללה גם אופציית רכישה בסך 8.5 מיליון אירו.
טלס התאחד עם המאמן רוברטו מאנצ'יני אשר אימן אותו בגלאטסראיי.
את הופעת הבכורה שלו בליגה ערך ב-13 בספטמבר במהלך המחזור השלישי נגד היריבה העירונית, מילאן, משחק שטלס שיחק את מלוא 90 הדקות ובו אינטר ניצחה בתוצאה 0–1.
ב-12 ביולי 2016, פורטו החתימה את טלס תמורת 6.5 מיליון אירו.
ב-12 באוגוסט, טלס ערך את הופעת הבכורה שלו בקבוצה בניצחון החוץ 1–3 על ריו אבה, משחק שבו טלס הציג יכולת לא טובה, מה שגרם לו לצאת מההרכב הראשי.
למרות ההתחלה הקשה, טלס ייצב את מעמדו בהרכב הפותח, חזר להרכב הראשון ואף הבקיע בניצחון הבית 1–3 על בואבישטה.
ב-5 באוקטובר 2020 חתם טלס במנצ'סטר יונייטד.
ב-20 באוקטובר ערך את הופעתו הבכורה בניצחון 1–2 על פריז סן-ז'רמן בליגת האלופות.
טלס גם כבש במסגרת ליגת האלופות ב-2022 נגד ויאריאל, במשחק זה נצחה יונייטד2-1
ב-4 באוגוסט 2022 הושאל טלס לסביליה לעונה אחת.
ב-23 ביולי 2023 חתם טלס על חוזה לשנתיים במועדון א-נסר מהליגה הסעודית, ובכך חבר לכריסטיאנו רונאלדו - חברו לשעבר ממנצסטר יונייטד.
ב-3 בספטמבר 2024 חזר לברזיל וחתם בבוטפוגו לשנתיים.
טלס מחזיק בדרכון איטלקי, מה שהעניק לו את הזכות לייצג את נבחרת איטליה.
באוקטובר 2016, טלס אמר בראיון שהוא ישמח לקבל זימון מהאזורי ולייצג את נבחרת איטליה, משום שהוא מרגיש איטלקי.
לעומת זאת, במרץ 2019, הוא קיבל את הזימון לנבחרת ברזיל.
ב-23 במרץ 2019, הוא ערך את הופעת הבכורה שלו במסגרת משחק ידידות נגד נבחרת פנמה.
קבוצת השנה של הברזילראו (1): 2013
קבוצת השנה של הליגה הפורטוגלית (1): 2018
אלכס כריסטנסן הוא זמר, מלחין ומפיק מוזיקלי גרמני.
הוא החל את הקריירה המקצועית שלו כמפיק מוזיקלי בשנת 1991 עם ההרכב U96 שהקים.
בשנת 1992 זכה להצלחה עם שיר Das Boot שהגיע למקום הראשון במצעדים באוסטריה וגרמניה.
בשנת 2000 הוא הפיק שיר "(Around The World (La La La La La" של להקת ATC שזכה להצלחה.
בשנת 2008 שירו "Doktorspiele" זכה למקום הראשון בתחרות אירופית.
בשנת 2009 אלכס כריסטנסן הגיע לגמר של אירוויזיון 2009 כאשר הציג את גרמניה במסגרת הרכב
בתחרות הם זכו במקום ה-20.
החל משנת 2010 אלכס כריסטנסן החל להתרחק מסגנון שירה שהיה מאפיין אותו.
הסינגל הראשון "River Flows In You" נכתב על ידי יירומה וזכה להצלחה.
בהמשך הוא הוציא מספר סינגלים נוספים.
בשנת 2018 הוא הוציא אלבום Classical 90s Dance 2 שהיה במקום הרביעי במצעד הגרמני במשך 30 שבועות.
הוא נשוי לזמרת ניקול ספט.
אלכסנדר סטיבן האסל (; נולד ) הוא שחקן קולנוע וטלוויזיה אנגלי, ומייסד שותף של The Factory Theatre Company.
הוא למד בבית הספר המרכזי לדיבור ודרמה לאחר שסיים את התיכון, בצ'למספורד, אסקס.
בראשית קריירת המשחק שלו הופיע האסל במספר תפקידי במה.
הוא שיחק בתפקיד האל במחזה הנרי הרביעי, חלק ראשון והנרי השישי, חלק ראשון, ובתפקיד הנרי החמישי, מלך אנגליה במחזה הנרי החמישי, לצד קבוצת התיאטרון הלהקה השייקספירית המלכותית.
בשנת 2017 שיחק בהפקה ההוליוודית הראשונה שלו, סודות הפרברים של ג'ורג' קלוני.
מאוחר יותר באותה שנה הוא הופיע בעיבוד לרומן המיניאטורות של ג'סי ברטון.
הוא גם הופיע בעונה הראשונה של הסדרה "הבנים" בשנת 2019. באותה שנה גילם סוכן מוסד בסרט אתר הצלילה בים האדום.
בשנת 2021 גילם את דמותו של וישס בסדרה "קאובוי ביבופ" בהפקת שירות ההזרמה נטפליקס.
בשנת 2024 שיחק בתפקיד ראשי בסדרה "יריבים".
+שנה כותרתתפקיד הערות 2003קולד מאונטןאודרלי 2008The Sickhouse ניק 2011אנונימי ספנסר 2012The Grind סוחר סמים 2014Miss in Her Teens השחקן 2015Two Down ג'ון תומאס 2017סודות הפרברים לואיס 2018 האי אוליבר גוסלינג 2019 אתר הצלילה בים האדום מקס רוז 2021הטרגדיה של מקבת' (אנ') רוס2022מי מפחד מסנטה?ג'ייסון לייטסטון2023כלואהד"ר לורנסTBAWasteman
אלכסנדרה "אלכס" וולש היא שחיינית אמריקאית, סגנית אלופה אולימפית (טוקיו 2020), אלופת עולם (בודפשט 2022) ופעמיים סגנית אלופת עולם (פוקואוקה 2023 וסינגפור 2025) במשחה ל-200 מטר מעורב אישי.
שיאנית ארצות הברית במשחה ל-200 יארד מעורב אישי.
וולש נולדה וגדלה בנשוויל, טנסי.
אחותה, גרטשן אלופת עולם ושיאנית העולם.
ב שנערכו בלימה, פרו בשנת 2019 היא זכתה ב-3 מדליות זהב, במשחה ל-200 מטר גב בתוצאה של 2:08.30 דקות, במשחה ל-200 מטר מעורב אישי בתוצאה של 2:11.24 דקות ובמשחה שליחות 4x200 מטר חופשי.
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה וולש במדליית זהב במשחה ל-200 מטר מעורב אישי בתוצאה של 2:09.30 דקות, לפני קייט דאגלס (2:09.32 דקות) ומדיסין קוקס (2:09.34 דקות).
במשחקים עצמם היא זכתה במדליית כסף במשחה ל-200 מטר מעורב אישי בתוצאה של 2:08.65 דקות, אחרי יוי אוהאשי מיפן (2:08.52 דקות) ולפני קייט דאגלס (2:09.04 דקות).
באליפות העולם שנערכה בבודפשט, הונגריה ביוני 2022 היא זכתה ב-3 מדליות זהב, במשחה ל-200 מטר מעורב אישי בשיא אישי חדש של 2:07.13 דקות, לפני קיילי מקיואן מאוסטרליה (2:08.57 דקות) וליה הייז מארצות הברית (2:08.91 דקות) ובמשחי שליחות 4x200 מטר חופשי ו-4x100 מטר מעורב לאחר ששחתה בהם בשלב המוקדמות.
באליפות העולם בבריכת 25 מטר שנערכה במלבורן, אוסטרליה בדצמבר אותה שנה היא זכתה ב-6 מדליות, 3 זהב, 2 כסף ו-1 ארד.
מדליות זהב ב-3 משחי שליחים לאחר ששחתה בשלב המוקדמות, במשחה שליחות 4x50 מטר חופשי, במשחה שליחות 4x100 מטר מעורב וובמשחה שליחים משולב 4x50 מטר מעורב.
מדליות כסף במשחה ל-200 מטר מעורב אישי בשיא אישי חדש של 2:03.37 דקות, אחרי קייט דאגלס (2:02.12 דקות) ולפני קיילי מקיואן (2:03.57 דקות) ובמשחה שליחות 4x50 מטר מעורב אלחר ששחתה בשלב המוקדמות.
מדליית ארד במשחה שליחות 4x200 מטר בשיא לאומי חדש של 7:34.70 דקות, אחרי אוסטרליה שקבעה שיא עולם חדש של 7:30.87 דקות וקנדה (7:34.47 דקות), כשחיינית ראשונה היא קבעה שיא אישי חדש של 1:53.90 דקות.
באליפות העולם שנערכה בפוקואוקה, יפן ביולי 2023 זכתה במדליית כסף במשחה ל-200 מטר מעורב אישי בתוצאה של 2:07.97 דקות, אחרי קייט דאגלס (2:07.17 דקות) ולפני יו ייטינג מהרפובליקה העממית של סין (2:08.74 דקות).
נוסף לכך, היא סיימה במקום רביעי במשחה ל-400 מטר מעורב אישי בשיא אישי חדש של 4:34.46 דקות.
באולימפיאדת פריז היא סיימה שלישית במשחה ל-200 מטר מעורב אישי (2:07.06 דקות) אך פסלה בסיבוב מגב לחזה.
בשלב חצי הגמר היא קבעה תוצאה של 2:07.45 דקות ועלתה ראשונה למשחה הגמר.
באליפות העולם בבריכת 25 מטר שנערכה בבודפשט, בדצמבר אותה שנה היא זכתה ב-6 מדליות, 2 זהב, 2 כסף ו-2 ארד.
מדליות זהב במשחה שליחות 4x200 מטר חופשי ביחד עם פייג' מאדן, קייטי גריימס וקלייר ויינסטין בשיא עולם חדש של 7:30.13 דקות, לפני הונגריה (7:33.39 דקות) ואוסטרליה (7:33.60 דקות), כשחיינית ראשונה היא קבעה תוצאה של 1:53.25 דקות ובמשחה שליחות 4x100 מטר מעורב לאחר ששחתה בשלב המוקדמות.
מדליות כסף במשחה ל-200 מטר מעורב אישי בתוצאה של 2:02.65 דקות, אחרי קייט דאגלס שקבעה שיא עולם חדש של 2:01.63 דקות ולפני אבי ווד מהממלכה המאוחדת (2:02.75 דקות) ובמשחה שליחים 4x100 מטר מעורב משולב לאחר ששחתה בשלב המוקדמות.
מדליות ארד במשחה ל-200 מטר חזה בתוצאה של 2:16.83 דקות, אחר קייט דאגלס שקבעה שיא עולם חדש של 2:12.50 דקות ויבגניה צ'יקונובה מרוסיה (2:15.14 דקות) ובמשחה שליחים 4x50 מטר מעורב משולב לאחר ששחתה בשלב המוקדמות.
באליפות העולם שנערכה בסינגפור ביולי 2025 זכתה במדליית כסף במשחה ל-200 מטר מעורב אישי בתוצאה של 2:08.58 דקות, אחרי סאמר מקינטוש (2:06.69 דקות) ולפני מרי-סופי הארווי (2:09.15 דקות), שתיהן מקנדה.
אלכסנדר טארנט-קיפה , הידוע בשם הבמה אלכס טארנט, הוא שחקן קולנוע וטלוויזיה ניו זילנדי.
טארנט גדל ברגלאן, ניו זילנד .
יש לו שורשים מאורים, סמואים וניואים.
הוא סיים את לימודיו בבית הספר התיכון פרייזר בשנת 2008.
טארנט סיים את לימודיו ב- "Toi Whakaari", בית הספר הלאומי לדרמה של ניו זילנד, בשנת 2012, הוא זכה במלגת המוזיאון לאמנות בשנתו האחרונה.
בזמן לימודיו, טארנט אובחן עם דיסלקסיה.
טארנט הופיע בעונה הרביעית של סדרת הטלוויזיה SeaChange, וגילם את מאווי בסדרת הטלוויזיה שלBBC ,Tatau משנת 2015.
מ-2018 עד 2019, הוא גילם את ד"ר לינקולן קימיורה באופרת הסבון של ניו זילנד בפריים-טיים, "רחוב שורטלנד".
הוא גילם מנהיג מורדים בסרט הקולנוע "Night Raiders" משנת 2021, שהוקרן בפסטיבל הסרטים הבינלאומי בטורונטו.
באותה שנה 2021 לוהק לתפקיד בסדרת הטלוויזיה "שר הטבעות" של שירות ההזרמה אמזון פריים.
עוד ב-2021 והחל לשחק בתפקיד ראשי בסדרת הטלוויזיה "NCIS: הוואי" בתפקיד קאי הולמן: סוכן NCIS חדש בצוות שחזר לאחרונה הביתה לטפל באביו.
טארנט נשוי לשחקנית לוצ'י האר ולהם בן.
+שנה סרטתפקיד הערותהערות שוליים 2019 הציידג'ואל סרט קצר The Other Side of Heaven 2: Fire of Faithטוטאי פאלטואה 2021Night Raidersליאו
אלכס זילברג (נולדה ב-15 בנובמבר 2000) היא שחקנית ישראלית.
זילברג נולדה וגדלה בשכונת רמת אביב שבעיר תל אביב.
היא נכדתו של הבמאי הישראלי יואל זילברג ובתם של יאנה קלמן, מלכת היופי של ישראל לשנת 1995 ודור זילברג, רופא ועורך דין.
היא למדה בבית הספר אליאנס תל אביב.
ב-24 באפריל 2022 עלתה לאוויר המיני-סדרה "כל עוד בלבב" בה זילברג מגלמת את דמותה של שני.
באותה השנה גילמה את דמותה של בל בעונתה השנייה של סדרת הנוער "בת השוטר".באותה שנה היא גילמה את לו קדר בסדרת הדוקו-דרמה, "מינכן 72".
בשנת 2023 שיחקה בסדרות "מלאך משחית" ו"מג"ב".
+שנהפרויקטתפקידערוץהערות2022כל עוד בלבבשניכאן חינוכיתמיני סדרה; תפקיד ראשימינכן 72לו קדרסדרת דוקו דרמה2022–2024בת השוטרבל מון-לייט/ יהודית זוסמןTeenNick ביסעונות 2–32023מלאך משחיתשוטרתכאן 11תפקיד משנימג"בHOT3
שנהפרסקטגוריהעבודה מועמדתתוצאה2022פרסי נבחרי השנה של פרוגיפריצת השנה במשחקכל עוד בלבב, בת השוטר
אלכס כץ הוא אמן, צייר ופסל מודרני אמריקאי.
מזוהה עם זרם הפופ ארט.
אלכס כץ נולד בשנת 1927 למשפחת מהגרים יהודית ממוצא רוסי בברוקלין, ניו יורק.
בבעלות אביו היה מפעל אותו הפסיד במהפכה הסובייטית.
הוא למד אמנות בקופר יוניון ובאסכולה לציור ופיסול על שם סקווגאן במיין.
משנות ה-60 החל לצייר פורטרטים גדולי ממדים, שטוחים, בעלי אסתטיות מינימליסטית, שהתאפיינו בפשטות וצבעוניות נועזת.
בהמשך צייר באותה הטכניקה גם ציורי נוף תוך כדי שילוב של צבעים בהירים וקומפוזיציות מופשטות.
הוא צייר רבות את אשתו עדה אך גם אמנים אחרים, משוררים, רקדנים ואנשי רוח שונים.
החל משנת 1951 הציג ביותר מ-200 תערוכות יחיד, ומעל 500 תערוכות קבוצתיות ברחבי העולם.
עבודותיו מוצגות באוספים ציבוריים רבים.
באוקטובר 2022 נערכה לכץ במוזיאון סולומון ר.
התערוכה התקיימה במשך ארבעה חודשים.
אלכסנדר (אלכס) דנציג (בפולנית: Alexander (Alex) Dancyg; 21 ביולי 1948 – 14 בפברואר 2024) היה היסטוריון ישראלי יליד פולין, מחנך ביד ושם, חקלאי ותומך פעיל בדיאלוג פולני-יהודי.
דנציג היה חבר קיבוץ ניר עוז ונחטף במהלך הטבח בניר עוז בטבח שבעה באוקטובר.
לאחר 9 חודשים בשבי ב-22 ביולי 2024 הודיע צה"ל כי דנציג אינו בחיים.
גופתו חולצה והושבה לישראל ב-20 באוגוסט 2024.